cyanic-selkie/wikianc huggingface dataset:
Daniel Barenboim
Daniel Barenboim (født 15. november 1942 i Buenos Aires) er en argentinsk og israelsk pianist og dirigent. Hans foreldre er russiske jøder. Han har argentinsk, israelsk, palestinsk og spansk statsborgerskap. Han behersker spansk, hebraisk, engelsk, fransk, italiensk og tysk flytende.
Barenboim ble i 2013 tildelt Forbundsrepublikken Tysklands fortjenstorden i klassen Großes Verdienstkreuz mit Stern und Schulterband (stort fortjenstkors med stjerne og skulderbånd) som er Forbundsrepublikkens høyeste utmerkelse. Forbundspresident Joachim Gauck sto for overrekkelsen i presidentpalasset. Han ble tildelt utmerkelsen for at han med musikk overvinner grenser og bryter ned fordommer.
Han ble i 2019 tildelt Konrad-Adenauer-Preis i Köln. Prisen var en anerkjennelse av Barenboims innsats for kulturell utdanning, for internasjonalt samarbeid og for at mennesker av ulik bakgrunn skal respektere hverandre.
Musikk
Barenboim ble først berømt som pianist. Begge foreldrene var pianolærere og han var med foreldrene på konsert med berømte musikere i Buenos Aires. Han var et vidunderbarn, han opptrådte første gang 7 år gammel og gjorde det første plateopptaket da han var 11 år gammel. Da den kjente dirigenten Wilhelm Furtwängler møtte Barenboim som liten gutt, erklærte Furtwängler at den unge pianisten «er et fenomen». Barenboim gikk i dirigentlære fra han var 9 år gammel. Selv om han skulle bli pianist, tok han regelmessige timer i direksjon Igor Markevitsj i Salzburg på 1950-tallet. I 1956 ble han kjent med Zubin Mehta.
Han er sjefdirigent for Staatsoper Berlin («Staatsoper Unter den Linden»). I Berlin er det også et Barenboim-Said-akademi åpnet for studenter i 2016. Akademiet er beregnet for 90 musikkstudenter fra Midtøsten. Akademiet har lokaler i tilknytning til Staatsoper og blir i stor grad finansiert av den tyske stat. Barenboim sa ved åpningen at akademiet ikke er et fredsprosjekt, men et humanistisk prosjekt. Barenboim og Said ønsket egentlig at akademiet skulle holde til i Tel Avivi, Ramallah eller Damaskus, men at det ikke var gjennomførbart. Sammen med sin venn Edward Said etablerte han i 1999 West–Eastern Divan Orchestra, et ungdomsorkester for utøvere fra hele Midtøsten. Ved 75-årsdagen ble han beskrevet som en av verdens mest innflytelsesrike innenfor musikk.
Politikk
Som dirigent er Barenboim også kjent for sitt arbeid med orkestre bestående av både arabiske og jødiske musikere, samt for sitt samarbeid med palestineren Edward Said. I 2001 vakte han furore i Israel ved å dirigere musikk av Richard Wagner med Berlin Staatskapelle. Han hadde opprinnelig lovet å ikke spille Wagner, men inviterte publikum til å si sin mening hvorpå en lang og heftig diskusjon brøt ut i salen. Noen tilhørere gikk i protest eller ropte «fascist» til Barenboim. Ehud Olmert kritiserte Barenboims Wagner-konsert for å være arrogant, ukultivert og uakseptabel.
I januar 2008 ble han innvilget palestinsk statsborgerskap for sitt arbeid for kulturell utveksling mellom ungdom i Israel og arabiske deler av verden. Han er tidenes første innehaver av både et israelsk og et palestinsk pass. Den palestinske politikeren Mustafa Barghouti begrunnet tildelingen av det palestinske passet med at «under svært vanskelige omstendigheter har han vist solidaritet med det palestinske folk». Konserten ble holdt til inntekt for medisinsk hjelp for barn på Gazastripen. Barenboim uttalte i 2017 at staten Israel mister “all sense of decency and humanity” med sin okkupasjon av områder tiltenkt en palestinsk stat. Han er svært kritisk til Israels høyreorienterte regjering, og sier at boikott av Israel er forståelig, men at det er kortsiktig å boikotte israelere som enkeltpersoner. Han har holdt konserter på Vestbredden og i Gaza.
Privatliv
Barenboim var gift med cellisten Jacqueline du Pré fra 1967 til hennes død i 1987. Bryllupet ble holdt i Jerusalem etter at du Pré hadde konvertert. En av forloverne under seremonien var Zubin Mehta, som ikke selv er jødisk og som derfor, ifølge sin selvbiografi, midlertidig måtte ta navnet «Moshe Cohen» slik at seremonien skulle være gyldig i henhold til de jødiske vilkårene for ekteskapsinngåelse. Jacqueline du Pré ble rammet av multippel sklerose og måtte i 1973 legge sin musikerkarriere på hyllen.
På begynnelsen av 1980-årene innledet Barenboim et forhold til pianisten Elena Bashkirova. De fikk to barn sammen, David og Michael, som begge ble født etter du Prés død. Barenboim bestrebet seg på å holde forholdet hemmelig for du Pré. Barenboim og Bashkirova giftet seg i 1988.
Filmen «The Trout»
Barenboims vennskap med musikerne Itzhak Perlman, Zubin Mehta og Pinchas Zukerman, og giftermålet med du Pré, ga opphavet til Christopher Nupens kjente dokumentarfilm om kvintettens fremføring av Schuberts Die Forelle. Filmen ble spilt inn i august 1969 i Southbank Centre i London, og fikk tittelen The Trout. De fem omtalte seg selv som «Den jødiske musikalske mafia».
Fiolstræde
Fiolstræde er en av de sentrale gatene i Københavns middelalderby. I området lå Rosengården – en av de siste større havene innenfor Københavns eldste befestning. Navnet menes å stamme fra blomsten fiol.
Fiolstræde går parallelt med Nørregade og løper fra Skindergade ved Jorcks Passage og opp til Æggetorvet ved Nørre Voldgade og Nørreport stasjon.
Bygninger
På muren til nr. 8 står en minneplate som forteller at Holberg bodde på adressen frem til sin død i 1754. Bebyggelsen stammer forøvrig hovedsakelig fra årene etter det engelske bombardement i 1807, da store deler av latinerkvartalet ble ødelagt.
Bokelskernes gate
Fiolstræde har vært gågate siden mai 1968 og var i mange år kjent for sine antikvariater. I dag (2015) er det kun fire bokforretninger tilbake. Ellers ses kaféer, snackbarer og spesialbutikker.
Ben 10: Alien Force The Game
Ben 10: Alien Force The Game er et amerikansk videospill basert på den amerikanske animerte TV-serien Ben 10: Alien Force som går på Cartoon Network. Spillet kom til Norge 26. februar 2009 på PlayStation 2, Nintendo DS, PSP og Wii. Spillet er på engelsk. Spillet er skrevet av Charlotte Fullerton.
Handling
Kevin har oppgradert bilen sin til et internett system. Systemet oppdager Evighets ridderne. Ben beseirer dem, og møter Firarm romvesenet Gorvan. Han er en rørlegger som leter etter kjemikalier. Ben og Gwen bestemmer seg for å hjelpe ham, men Kevin er mistenksom. Først må Ben og Kevin dra til Evighets riddernes slått, og ta et kjemikaliet fra dragen. Etterpå drar Ben og Gwen til ørkenen, og tar et kjemikaliet fra Vulcanus. Til slutt drar Ben til en by, og tar et kjemikaliet fra DNAliens.
Ben har funnet en melding fra Bestefar Max. Han sier at Gorvan er en løgner, og jobber for Highbreed. Kevin blir fanget av Xenocytene, og blir gjort om til en DNAlien. Ben finner og redder han. Ben tar opp kampen mot Gorvan. Gorvan har laget en Tetramand maskin av kjemikaliene. Den gjør Gorvan sterkere. Ben beseirer Gorvan og maskinen.
Gwen har funnet en ny Sub-energi, det mest farligste våpenet i galaksen. De kan dessverre ikke ødelegge den, fordi Ben har ikke Upchuck lenger. Highbreed stjeler Sub-energien. Gwen oppsporer han, og finner ut at Highbreed har laget tre nye Værmaskiner. Ben lister seg inn i Highbreeds romskip, og deaktiverer Værmaskinene. Det Ben ikke vet, er at han har sendt romskipet ut i rommet. Highbreed kaster Ben ut av romskipet. Ben redder seg selv som Frostus. Gwen og Kevin deaktiverer skjoldet på Værmaskinene. Til slutt ødelegger Enormosaur Værmaskinene.
Espen Rønneberg
Espen Rønneberg (født 24. desember 1989) er en norsk bordtennisspiller fra Kongsvinger.
Toxitiades
Toxitiades er en slekt av biller som tilhører familien trebukker (Cerambycidae).
Espen Rønneberg
Han vant åtte NM-gull, fire NM-sølv og fire NM-bronse i perioden 2007–2015. Han vant kongepokalen i 2010 og 2013.
Toxitiades
Utseende
Middelsstore, avlange, brunlige trebukker. Antennene er tynne og omtrent så lange som kroppen. Hodet er fremstrakt, med ganske små, utstående fasettøyne. Pronotum er klokkeformet med en kraftig tann litt foran midten av hver side. Dekkvingene er avsmalnende bakover. Beina er nokså lange og tynne.
Utbredelse
Artene er endemiske for Madagaskar.
Gunnar Rehlin
Biografi
Rehlin har tidigere vært programleder for TV-programmet Filmkrönikan. Han bor i Jakobsberg med sin kone og datter.
Rehlin har skrevet en biografi over skuespilleren Stellan Skarsgård: Stellan Skarsgård : en biografi.
I 1999 laget Killinggänget den fiktive dokummentaren ''Gunnar Rehlin - en liten film om att göra någon illa.
Prosopocoilus (Hoplitocranum) myrmecoleon
Prosopocoilus myrmecoleon er en bille som hører til familien hjortebiller (Lucanidae) i gruppen skarabider (Scarabaeoidea).
Utbredelse
Arten er bare kjent fra det sørlige Sulawesi.
Kristian Øvrevollseie
Kristian Øvrevollseie (født 11. mai 1910, død 13. september 1973) var en norsk hardingfelespelemann fra Hovet (Hol) i Hallingdal.
Kristian Øvrevollseie var kjent som en uttrykksfull og god dansespelemann. Han hadde en flokete spillestil med mange dobbeltgrep, og han spilte i tillegg mye på løs streng.
Øvrevollseie kom til å bli en viktig inspirasjon for Odd Bakkerud og Magne Myhren. Han hadde en topp som spelemann i 1950-årene, men trakk seg tilbake fra spelemannslivet etter 1960. Han døde i 1973 og er begravet på Hovets kirkegård.
Peder Christian Holst
Peder Christian Holst (født 27. april 1798 i Trondhjem, død 14. desember 1873 i Moss) var norsk offiser, stortingsrepresentant og direktør for Kongsberg Våpenfabrikk (KV) 1842–1854. Holst overtok stillingen som direktør etter Fredrik Meyn og ble etterfulgt av Jens Landmark.
Holst var stortingsmann for Smaalenenes amt 1839 og 1841 og for Kongsberg i 1848 og 1851.
I Holsts tid ved KV var det dårlige tider. En stor del av arbeidernes lønn ble utdelt i form av korn, og da kornprisene steg, ble deres levestandard kraftig redusert.
Segariu
Segariu (sardisk: Segarìu) er en italiensk kommune i provinsen Sud Sardegna i regionen Sardinia. Den har 1 205 innbyggere og ligger rundt 129 meter over havet.
Alan Geldard
Robert Alan Geldard (født 16. april 1927 i Rochdale, død 26. februar 2018 i Salford) var en britisk syklist som deltok i De olympiske leker i 1948 i London. Geldard vant en olympisk bronsemedalje i sykling under Sommer-OL i 1948 i London. Han var med på det britiske laget som kom på tredjeplass i lagkonkurransen 4000 meter forfølgelsesritt. De andre på laget var Thomas Godwin, David Ricketts og Wilfred Waters.
Operation Nougat
Operation Nougat var en serie på 45 amerikanske prøvesprengninger av atomvåpen som, med unntak av én, ble utført ved Nevada Test Site i 1961 og 1962, umiddelbart etter at Sovjetunionen sa opp et testmoratorium. De fleste av testene var underjordiske med begrenset sprengkraft. Ny teknologi ble videreutviklet i atmosfæriske tester under Operation Dominic. Denne operasjonen var etterfølgeren til Operation Hardtack, og forgjengeren til Operation Dominic, som den også overlappet noe med.
Ugarittisk
Ugarittisk er et utdødd språk som hører til de semittiske språk. Språket er kjent fra tekster som er funnet i oldtidens Ugarit. Ugarittisk ble skrevet med ugarittisk skrift.
Ugarittisk er nordvestlig semittisk språk, oppdaget av franske arkeologer i 1928, og er kun kjent i form av de skrifter som er funnet i oldtidsbyen Ugarit som befant seg på det nåværende stedet Ras Shamra i dagens Syria. Disse tekstene har blitt benyttet av forskere av Det gamle testamente for å klargjøre bibelske hebraiske tekster og har avslørt måter som oldtidens israelittiske kultur fant paralleller i den samtidige nabokulturen. Ugarittisk har blitt karakterisert som «den største litterære oppdagelsen fra oldtiden siden tydningen av egyptiske hieroglyfer og mesopotamisk kileskrift.»
Tekstmateriale
Ugarittisk språk har blitt dokumentert i tekster fra 1300- og til 1100-tallet f.Kr. Byen Ugarit ble ødelagt en gang mellom 1180 og 1170 f.Kr.
De litterære tekstene som ble oppdaget i Ugarit er blant annet Legenden om Keret, Aqhateposet (eller Legenden om Danil), Myten om Baal-Aliyan, og Baals død — de to sistnevnte er også kollektivt kjent som Baal-syklusen — alle avslører aspekter av en kanaanittisk religion.
I henhold til en hypotese kan ugarittiske tekster muligens løse det bibelske puslespillet om anakronismene ved at Esekiel nevner Daniel i Esekiels bok 14:13-16. Dette ettersom både i ugarittiske og oldtidens hebraiske tekster er det korrekte Danil (se Danil og Aqhat).
Ingeborg Steinholt
Ingeborg Haug Steinholt (født 16. juni 1986 i Sandnessjøen) er gruppeleder for Rødt (tidligere Rød Valgallianse) i Nordland fylkesting og sitter i partiets sentralstyre. Hun har tidligere vært sentralstyremedlem i Rød Ungdom. Ved stortingsvalget i 2009 var Steinholt 1. kandidat for Rødt i Nordland. Det er hun igjen ved stortingsvalget i 2013.
I 2006 ble Steinholt valgt inn i Rød Ungdoms sentralstyre som organisasjonssekretær. I 2007 ble hun nominert på 2.-plass i fylkestingsvalget for Rødt i Nordland. Ved valget gikk Steinholt imidlertid forbi veteranen Einar Jetne på grunn av svært mange personstemmer, og ble valgt inn på fylkestinget som yngste representant.
Arkeologiåret 1687
Arkeologiåret 1687 er en oversikt over blant annet utgravninger, fødte og avdøde personer med tilknytning til arkeologi i 1687.
Referanser
1687 in archaeology
Laukvik Brass
Laukvik Brass er et brassband med base i Lofoten.
Brassbandet, som ble stiftet 20. februar 1995, har deltatt i en rekke brassbandkonkurranser.
Warta
Warta (tysk Warthe, latin Varta) er en elv i Polen. Den er ei sideelv til Oder. Den er 795 kilometer lang, og er med det landets tredje lengste elv. Warta har et nedbørfelt på 54 520 km², og den er seilbar fra Kostrzyn nad Odrą til Konin, omtrent halve lengden. Den er knyttet til elva Wisła i øst gjennom elva Noteć og Bydgoszczkanalen (Kanał Bydgoski) nær Bydgoszcz.
Warta-bekkenet var det opprinnelige Polen, da polanerne, en vestslavisk stamme, bosatte seg i området fra 700-tallet av. Elva blir også nevnt i det andre verset av den polske nasjonalsangen Mazurek Dąbrowskiego.
Deptford
Deptford er et område i distriktene Greenwich og Lewisham i sørøstlige London. Det ligger på sørbredden av Themsen. Det nordøstlige hjørnet av området ligger i Greenwich, mens resten er i Lewisham. Grensen mellom bydelene går langs Watergate Street, Creek Road, Deptford Church Street, Bronze Street, Creekside og Copperas Street frem til Deptford Creek.
Fra midten av 1500-tallet og til slutten av 1800-tallet lå verftet Deptford Dockyard her, den første kongelige marines verft. Området fikk en nedgang da Den kongelige marine flyttet ut og kommersiell kai- og verft ble nedlagt. Den siste havnen, Convoys Wharf, ble stengt i 2000.
Deptford tilhørte tidligere Kent, og ble så et distrikt i grevskapet London og til slutt en del av Lewisham og Greenwich da grevskapet Stor-London ble opprettet. Rådhuset og andre bygninger fra den tidligere lokalforvaltningen er bevart, men brukes til andre formål.
Historie
Deptford utviklet seg fra å være et sted hvor man krysset elven Ravensbourne (nær det sted som nå er Deptford Bridge DLR station) langs ruten til den britonske oldtidsveien som senere ble brolagt av romerne som en romersk vei, og utviklet seg til middelalderens Watling Street. Dagens stedsnavn Deptford er en forvanskning av deep ford, «dypt kryssningssted».
Den delen av elven som påvirkes av tidevann kalles også Deptford Creek. Pilegrimsveien fra London til Canterbury krysser elven ved Deptford, og byen er nevnt i Geoffrey Chaucers Canterbury-fortellingene. Krysningsstedet utviklet seg først til en bro bygd av tømmer og deretter av stein, og i slaget ved Deptford Bridge, som ble utkjempet 17. juni 1497, marsjerte opprørere fra Cornwall, ledet av Michael an Gof, mot London for å kjempe mot skatter og for et fritt Cornwall. De forsøkte å samle allierte i Kent, hvor Jack Cade hadde samlet opprørere i 1450, men lyktes ikke med dette og led et kraftig nederlag mot kongens styrker ved broen over elven Ravensbourne.
Epic: Armageddon (spill)
Epic: Armageddon er fjerde og siste utgave av GWs Epic-spill. Det er et miniatyrspill som satt i en science fiction-setting. Det spilles med såkalte 6 mm-figurer, som gjør det mulig å spille med relativt store militære formasjoner, korresponderende med bataljonsnivå. Spesielt med denne utgaven av Epic er at det ble utviklet med åpen spilltesting, og mange av de som var med på å utvikle spillet har fortsatt med det selv etter at GW sluttet å utvikle noe fra Specialist Games. De dannet NetEA-komitéen, som en fortsettelse på ERC som Jervis Johnson brukte når han aktivt jobbet med Epic. Gjeldende regler er NetEA Compendium 2012, en samling med alle lister som ligger under NetEA-prosjektet. Spillet har en spillerbase på 4-6 spillere i Oslo, antakelig det dobbelte på landsbasis.
Deptford
Historie
I 1513 bestemte Henrik VIII at det skulle ligge et marineverft ved Deptford. Det var i drift frem til mars 1869. I 1698 studerte Peter den store skipsbyggerkunst der i tre måneder; han bodde på den lokale herregården Sayes Court sammen med russiske følgesvenner. Eieren av huset, som var bortreist, var dagbokforfatteren John Evelyn. Han hadde arvet herregården da han giftet seg med datteren til Richard Browne i 1652. Etter å ha vendt tilbake til England etter restaurasjonen tegnet han ut et storslagent hageanlegg på eiendommen. Både huset og hagen er borte, men den offentlige parken som ligger der kalles fortsatt Sayes Court.
Sognekirken, viet Nikolas av Myra, har en historie som går tilbake til 1300-tallet, men den nåværende bygningen er fra 1600-tallet. Over inngangen til kirkegården er et relieff med en hodeskalle og korslagte ben. En plakett på den nordlige muren forteller at skuespillforfatteren Christopher Marlowe ble myrdet på en taverna like ved den 1. juni 1593.
En annen kirke, viet apostelen Paulus, er fra 1700-tallet. Den regnes som en av de fineste barokke kirkene i landet, og ble tegnet av Thomas Arches, en elev av Christopher Wren. Ved siden av kirken får Albury Street (tidligere Union Street), med flere tidlig urbane hus fra 1705 til 1717, som en gang var populære hos skipskapteiner og skipsbyggere.
Deptford stasjon er en av verdens eldste forstadsstasjoner; den ble bygget omkring 1836–1838 for verdens første forstadslinje. London & Greenwich Railway gikk mellom London Bridge og Greenwich. Ved Deptford Creek ligger en viktoriansk pumpestasjon fra 1864, som ble bygget som en del av Joseph Bazalgettes nye kloakk- og vannsystem.
Området er kjent for kvegmarkedene, hvor importerte dyr ble slaktet. Helt fram til begynnelsen av 1900-tallet arbeidet piker og unge kvinner i slaktehusene under svært dårlige forhold, noe som er tema for Sarah Daniels' teaterstykke The Gut Girls.
Deptford fikk en økonomisk nedgang på 1900-tallet da verftene ble nedlagt, og skadene som ble påført under den andre verdenskrig. En rakettbombe av typen V-2 drepte 160 mennesker. Høy arbeidsledighet førte til at en del av befolkningen flyttet vekk da industrien ble nedlagt på slutten av 1960- og tidlig på 1970-tallet. Lokalmyndighetene har siden kommet opp med planer for å la private selskaper skape byfornyelse i det tidligere industriområdet og i byens sentrum.
Første armé (USA)
Første armé (First Army) er en armé i den amerikanske hæren, med ansvar for opplæringsstøtte til avdelinger i arméreserven og Nasjonalgarden i alle delstater øst for Mississippi.
Arméen ble opprettet 10. august 1918 i Frankrike mot slutten av første verdenskrig, med general John J. Pershing som øverstkommanderende.
Signatur (navnetrekk)
«Pynten» under eller rundt noen signaturer kalles på engelsk «paraph» (importert fra fransk), og i Norge er «paraf» blitt brukt. Disse krusedullene gjør det teoretisk vanskeligere å forfalske en signatur.
Søkesti
En søkesti eller programsti er navnet på en datafil eller en mappe som spesifiserer en unik lokasjon i et filsystem. Søkestien peker på en lokalitet i filsystemet som er etterfulgt av mappens trehierarki som blir uttrykt i en tekststreng hvor søkestiens komponenter, adskilt av et avgrensende tegn, representerer hver mappe. Det avgrensende tegnet er vanligvis en skråstrek ("/"), en bakoverliggende skråstrek ("\") eller et kolon (":"), men noen operativsystemer benytter et annen avgrensende tegn. Søkestier benyttes mye innenfor informatikk for å representrere forhold mellom mapper som er vanlige i moderne operativsystemer, og er essensielle i konstruksjonen av Uniform Resource Locators (URLer). Ressurser kan bli presentert enten ved absolutte eller relative søkestier.
Signatur (navnetrekk)
Ved å sette sin signatur på et maleri, vedkjenner maleren seg sitt verk. I antikkens Hellas signerte kunstneren sitt verk, og derfor kjenner vi navnet på kunstnere som Praxiteles. I Romerriket var kunsten derimot anonym, for der ble ikke kunstverk signert, og dermed er de fleste romerske kunstnere forblitt navnløse.
Berømte personers signaturer
Galleriet viser navnetrekket til noen berømte personer, blant annet flere svenske konger.
Monika Kørra
Monika Kørra (født 5. september 1989) er en norsk forfatter og friidrettsutøver fra Løten. Hun løper 3000 meter hinder og representerer FK Ren-Eng. Hun vant bronse i øvelsen i NM i friidrett 2008.
Kørra fikk idrettsstipend ved Southern Methodist University i Dallas, Texas. Under sitt opphold i Dallas, 5. desember 2009, ble Kørra kidnappet, overfalt og voldtatt av tre personer. Hun valgte i ettertid å stå frem med sin historie og gav i 2015 ut en bok på engelsk, «Kill the Silence», hvor hendelsene ble skildret og startete 2012 Monika Kørra Foundation. Hun har vært i media både i Texas og i Norge, blant annet gjest på Skavlan, 9. oktober 2015.
Kørra ble i 2009 tildelt SMU Athletics' Perseverance Award 2009 for sin standhaftighet. I 2012 fikk hun Wilma Rudolph Student Athlete Achievement Award.
I 2021 ble hun trener for juniorlandslaget i langrenn.
Runavíkar kommuna
Runavíkar kommuna er en kommune på Færøyene. Den 1. januar 2017 hadde Runavíkar kommuna 3 920 innbyggere, noe som gjorde den til Færøyenes tredje største kommune, etter Tórshavn og Klaksvík.
Administrativ historikk
Ved innføringen av det kommunale selvstyret på Færøyene i 1872 ble hele øya en del av Eysturoyar prestagjalds kommuna. Fra slutten av 1800-tallet og til midten av 1900-tallet ble stadig flere sogn utskilt som egne kommuner. I 1967 ble Nes kommuna delt, så den nordlige delen ble opprettet som Runavíkar kommuna. I 2005 ble kommunene Skála, Elduvík og Oyndarfjørður med til sammen 985 innbyggere innlemmet i Runavíkar kommuna. Funningur innledet et interkommunalt samarbeid med Runavík, og gikk endelig inn i kommunen med sine 72 innbyggere i 2009.
Politikk
Velgerne i kommunen er overveiende høyreorienterte, i favør av Sambandsflokkurin, Fólkaflokkurin og Sjálvstýri ved både kommunestyre- og lagtingsvalg. Eysturoy regnes som en bastion for Sambandsflokkurin.
Kommunestyret i Runavík har benyttet lovhjemmelen til å titulere seg selv «bystyre», ettersom kommunen har over 1 500 innbyggere.
Vennskapssamarbeid
Runavíkar kommuna har vennskapssamarbeid med følgende:
Hamskifte
Hamskifte kan sikte til:
Farzaneh Fasihi
Farzaneh Fasihi (født 3. januar 1993) er en iransk friidrettsutøver som konkurrerer i sprintløp.
Selegas
Selegas (sardisk: Sèligas) er en italiensk kommune i provinsen Sud Sardegna i regionen Sardinia. Den har 1 364 innbyggere og ligger rundt 234 meter over havet.
Farzaneh Fasihi
I 2021 representerte hun landet sitt under Sommer-OL 2020 i Tokyo på 100 meter der hun ble utslått i førsøksheatet.
Operasjon Monopol
Operasjon Monopol var en hemmelig plan som skulle utføres av FBI i 1977 ved å bygge en tunnel under Den russiske ambassade i Washington, D.C. for å spionere på den gang sovjetiske myndigheter. FBI var den gang bekymret for at man fra ambassaden skulle kunne plukke opp samtaler fra Det hvite hus og Capitolbygningen. De kjøpte en bygning tvers over gaten fra den sovjetiske ambassadebygningen og begynte å grave en tunnel under gaten - til grunnen under sovjetambassaden. Prosjektet ble imidlertid en fiasko, mye på grunn av dobbeltagenten Robert Hanssen, som avslørte prosjektet mens det ennå var i gang.
Haakon Sæthre
Haakon Sæthre (født 20. oktober 1891 i Fana, død 9. februar 1945 i Oslo) var en norsk lege innenfor nevropsykiatri. Han ble henrettet som represalie for likvideringen av politisjef Karl Marthinsen 8. februar 1945.
Sæthre deltok i motstandsbevegelsen under andre verdenskrig og hjalp både politiske fanger og jøder på flukt. Hans Latza var hoveddommer i standretten som dømte Sæthre til døden. Latza ble etter krigen først for drap, deretter frifunnet i ny runde i lagmannsretten.
Førstedagsbrev
Førstedagsbrev er ei postsending der frimerket er stempla på utgivelsesdagen. Dette er et populært samleområde for filatelister.
Det finnes også andre varianter av førstedagsbrev, f.eks et brev som er stempla på et postkontors åpningsdag eller som har vært med på første flytur på ei ny postflyrute. I slike sammenhenger kan samlere også snakke om sistedagsbrev, altså et brev som er stempla på siste dag før et postkontor nedlegges.
En del eldre førstedagsbrev er hyppig utsatt for forfalskninger. Det forekommer også tilfeller av brev som er stempla før utgivelsesdagen. Dette kan skyldes tjuveri eller feil fra et postkontors side.
Norge
For norske frimerker inntil 1937 er førstedagsbrev stort sett vanlige konvolutter eller postkort med vanlige stedsstempel. 20. april 1938 gav Postverket ut en serie på tre frimerker med turistmotiv (NK 217-219). I forbindelse med dette kunne samlere levere inn konvolutter, som fikk et eget gummistempel med teksten «Førstedagsbrev». Frimerkene blei kansellert med vanlig datostempel. 24. juli 1939 kom det ut frimerker med Dronning Mauds portrett (NK 225-228). Til disse blei det laga datostempel med teksten «Oslo Førstedagsstempel» for kansellering. Denne praksisen fortsatte stort sett fram til 1943.
Neste gang Postverket lagde egne førstedagsstempler var 7. april 1960 (Hjelp flyktningene, NK 483-484). Etter dette er det vanlig med egne offisielle konvolutter og stempler ved alle frimerkeutgivelser. Motivene er gjerne lagd av samme kunstner som har utforma frimerkene.
I 2007 lanserte Posten Norge gullbrevet som en eksklusiv variant av førstedagsbrev. Det er en mer forseggjort utgave i et lavt opplag. Gullbrev er ment utgitt for to-fire av de årlige frimerkeutgivelsene.
Petra Torske
Petra Torske (født 25. august 1895 i Ålen, død 5. april 1932 på Rørosherredenes sykehus i Røros) var en norsk lyriker.
Liv og virke
Petra Torskes formelle utdannelse begrenset seg til noen få uker på folkeskolen. Ellers tilegnet hun seg kunnskap gjennom utstrakt lesning. Sitt voksne liv var hun plaget av sykdom, og gjennomgikk mange operasjoner. Hun viet livet til diktning, og ble en populær skikkelse i Røros-traktene gjennom sin lyrikk. På eget forlag utga hun de tre diktsamlingene Digte (1920), Toner (1921) og Fjeld-Ris (1927). Den siste av dem regnes som den beste. Hennes dikt preges av et sterkt sosialt engasjement, og av en lengsel til naturen.
Hennes tre utgivelser ble nyutgitt i én samling i 1994. Hun var også kjent for sin gode sangstemme. Forfatteren Johan Falkberget kalte henne en «vestalinne med diadem om pannen». I en nekrolog kaltes hun «sangfuglen fra de store vidder».
Store Norske
Store Norske er et norsk underholdningsprogram som gikk på NRK1 i 2005. Serien skulle gjennom 10 portrettprogrammer kåre århundrets nordmann for det 20 århundre. Seerne kunne så etter hvert program stemme via telefon på hvem de mente var århundrets nordmann. De fem kandidatene som fikk flest stemmer gikk videre til den direktesendte finalen. Programleder for selve finalen var Claus Wiese og med seg i studio hadde han Geir Helljesen. I alt 50 kandidater ble plukket ut fra de 600 nominerte som verdige til å regnes som århundrets nordmann. Frem til mars 2005 ble det stemt over hvilke ti personer som skulle gå videre til den TV-sendt del av kåringen. Programmet ble sendt i forbindelse med Norges 100-jubileum.
Kong Olav V ble til slutt kåret som århundrets nordmann.
Første program ble sett av 474 000, siste av 848 000.
Brunosten
Historie
Oppføringen av hotellet startet i 2017 med Skanska Norge som hovedentreprenør, det sto ferdig i 2019. Arkitektfirmaet ved prosjektet var NSW Arkitektur. Bygget var opprinnelig et av Bane NOR Eiendoms prosjekter i Drammen. I 2021 ble bygget solgt til NREP Norge for 485 millioner kroner.
Jettegryte
Jettegryte er et glatt og ofte sylindrisk hull (en grop, fordypning) i fast fjell. Jettegryter har oppstått ved at en breelv har satt stein og grus i turbulent bevegelse under isen. Bredde og dybde på jettegryter varierer fra noen få desimeter til mange meter. Nord-Europas dypeste og bredeste jettegryte finner en i Helvete i Innlandet.
En sjeldnere brukt forklaring er at gryten dannes ved kavitasjon under isbreen, der vanntrykket gir en temperatur som eroderer frem gryten.
Navnet kommer av jette (troll eller kjempe).
Jettegryter kan være attraktive badeplasser, fordi vannet varmes opp på fjellet og samles i jettegrytene. Jettegryten i Kvinesdal kalt Heksegryten er en veldig populær badeplass lokalt. I 2003 og 2006 skjedde det dødsulykker under bading i jettegryter i Farå og Otra i Setesdal.
På 1700-tallet var folk åpne for at jettegryter kunne skyldes geologiske fenomener, men da sogneprest Johan Nicolai Wilse omtalte dem i sin beskrivelse av Spydeberg i 1779, hellet han mer til den tanken at de var menneskeskapte når de fantes på steder der det ikke var vann. I Sverige forbandt man dem med Olav den hellige og kalte dem ofte «St. Oles gryter», og de gikk for å kunne helbrede sykdom om man kastet penger nedi, forteller han. Han nevner en spiralformet jettegryte ved Vestby prestegård. Wilse mente den var laget av munker, «som havde Tiid nok til saa langsomt Arbeide; her blev da en forunderlig følgelig snart en hellig Kilde, ey større end man deraf kunde optage det nedkastede Offer.» Wilse forbinder munker med griskhet og falske mirakler.
Foslie beskrev i 1920 Brofosshølen i Tunhøvd som da ble antatt å være Norges største jettegryte. Etter oppsetting av Tunhøvd-dammen ble vannet ledet bort og en avlang jettegryte på 35 meters lengde kom til syne. Den er 10 meter bred og omkring 12-15 meter dyp.
Stanley Cup-sluttspillet 2009
Stanley Cup sluttspillet 2009 i National Hockey League startet den 15. april 2009, etter at grunnspillet 2008–09 var ferdig og ble avsluttet etter den syvende og avgjørende finalekampen fredag 12. juni.
Deltakere var de 16 lagene som var kvalifisert: åtte lag fra hver conference, nemlig vinnerne av hver av de tre divisjonene pluss de 5 lag med høyest poengsum. I sluttspillet blir det spilt best-av-sju serier der vinneren tilslutt vinner Stanley Cup trofeet.
Seeding
Etter grunnserien i 2008–09 sesongen, var alle de 16 sluttspill plassene delt ut. San Jose Sharks ble mestere i Western Conference, og vant i tillegg Presidents' Trophy som det laget i grunnserien med flest poeng, med 117 poeng. Boston Bruins vant i Eastern Conference med 116 poeng.
Western Conference
''*Montreal avsluttet med akkurat like mange poeng som Florida Panthers og hadde også samme antall seire, men ble rangert foran på innbyrdes oppgjør)
Poeng
Disse er de ti beste utespillerne målt i poeng. GP = Spilte kamper; G = Mål; A = Assists; Pts = Poeng; +/ – = Pluss/Minus; PIM = Utvisninger
Målvakter
Dette er de fem målvaktene som er best på enten mål imot-prosenten eller redningsprosent. GP = Kamper spilt; W = Seire; L = Tap; SA = Skudd imot; GA = Mål imot; GAA = Mål imot prosent; Sv% = Redningsprosent; SO = Holdte nuller; TOI = Tid på is (minutter:sekunder)
Eastern Conference Finale: (4) Pittsburgh Penguins vs. (6) Carolina Hurricanes
Pittsburgh Penguins slo Carolina Hurricanes 4-0 i kamper, for så å komme til sin andre strake Stanley Cup Finale. Pittsburgh gikk rett i en 2–0 ledelse i først periode av kamp 1, med mål av Miroslav Satan og Evgeni Malkin, før Philippe Boucher skorte ett pwer-play mål i tredje periode. Marc-André Fleury gjorde en utrolig redning på et forsøk fra Eric Staal i sluttsekundene som gjorde at Penguins kunne ta en 3–2 seier. Kamp 2 inneholdt offensive forsøk for begge lag. Patrick Eaves gjorde kampen uavgjord for Carolina tidlig i tredje periode, men Malkin skårte to kjempemål og fullførte sitt hat trick til en 7–4 win. I kamp 3 hadde Malkin 2 mål og en assist i en 6–2 kamp. Carolina utspilte Pittsburgh i mye av kamp 4 og kom igang med en kjempestart når Staal skorte. Men Penguins skårte 4 usvarte mål, inkludert et mål fra Max Talbot, som lot the Penguins ta 4–1 seier.
Gilberto Gil
Gilberto Gil, Gilberto Passos Gil Moreira (født 26. juni 1942 i Salvador) er en brasiliansk musiker.
Han startet sin karriere med å spille Bossa nova. Senere samarbeidet han med musikeren Caetano Veloso og gradvis fikk mange av deres sangtekster et mer samfunnskritisk innhold samtidig som de hentet inn elementer fra afrikanske og nordamerikanske musikkstiler. Hans politiske engasjement førte til at han og Veloso ble fengslet og måtte gå i eksil i London på slutten 1960-tallet. På 1980-tallet samarbeidet Gil med den jamaicanske musikeren Jimmy Cliff. Han ble utnevnt til kulturminister da Lula da Silva inntok presidentstolen i 2003. Gil satt som kulturminister frem til juli 2008, da han etter eget ønske gikk av for å konsentrere seg om musikk-karrieren sin.
Sammen med Dietrich Fischer-Dieskau mottok Gil den svenske Polar Music Prize i 2005. Gil ble i 2003 hedret med storkors av Den Kongelige Norske Fortjenstorden.
Ole Meier Kjerkol
Ole Meier Kjerkol (født 6. oktober 1946 i Grong i Nord-Trøndelag, død 2. mai 2017 ) var en norsk psykolog og politiker (Ap).
Han vokste opp i Grong og Steinkjer som sønn av veioppsynsmann Ivar Kjerkol og hustru Gunhild Skogmo. Han var gift med hjelpepleier, senere sykepleier Bodil Johanne Holmen. Deres datter er stortingsrepresentant og helseminister i Jonas Gahr Støres første regjering, Ingvild Kjerkol.
Han hadde psykologisk embetseksamen fra Universitetet i Oslo fra 1973 og spesialistutdannelse i samfunnspsykologi fra 1993. Kjerkol var ansatt innen alkoholomsorgen 1970–1974 og skolepsykologitjenesten 1974–1984. Han var helse- og sosialsjef i Stjørdal kommune 1984–1989, leder for Ressurssenter for omsorgstjenester 1989–1994 samt sjefpsykolog og faglig leder ved Lade behandlingssenter i Trondheim 1994–1995. Kjerkol var førstelektor i organisasjons- og ledelsesfag ved Høgskolen i Nord-Trøndelag 1996–2014 og høgskolerektor 2003–2007.
Kjerkol var 1. vara til Stjørdal kommunestyre for SV 1976–1979. Han var fast medlem av kommunestyret for SV 1980–1983, men var ikke politisk aktiv så lenge han var helse- og sosialsjef i Stjørdal kommune. Kjerkol var medlem av kommunestyret for Arbeiderpartiet 1992–2011. Han var i to perioder leder for kontrollkomiteen i kommunen og var i én periode nestleder i samme komite. Han var leder i fylkesskattenemnden i Nord-Trøndelag i to perioder, vara til Nord-Trøndelag fylkesting, styremedlem og fungerende styreleder i Helse Nord-Trøndelag, styreleder i Nord-Trøndelagsforskning, styremedlem ved Høgskolen i Nord-Trøndelag og styremedlem i SpareBank 1 Midt-Norge.
Christian A. Monsen
Christian August Monsen (født 27. oktober 1907 i Tønsberg, død 31. desember 1995 samme sted ) var en norsk offiser i Sjøforsvaret og forretningsmann. Han er kjent for sin innsats under andre verdenskrig, da han ble dekorert med Krigskorset, Norges høyeste utmerkelse.
Bakgrunn
Monsen vokste opp i en rederfamilie i Tønsberg. I 1925 begynte han på Sjøkrigsskolen, og ble i 1928 ble han vernepliktig offiser. Han gikk inn i forsikringsbransjen, der han fra 1932 var sekretær i A/S Norske Assuranceunion og fra 1938 avdelingssjef. I årene 1937 til 1938 studerte han reassuranse i firmaer i Frankrike.
Andre verdenskrig
Monsen ble i 1939 innkalt til tjeneste i Sjøforsvaret og ble satt inn i nøytralitetsvernet. Da den tyske invasjonen kom 9. april 1940, var Monsen skipssjef på mineleggeren «Nor».
Elyssa Davalos
Elyssa Davalos (født 30. mai 1959) er en amerikansk skuespiller. Hun er datter av skuespilleren Richard Davalos. Sammen med den kjente fotografen Jeff Dunas har hun en datter, skuespillerinnen Alexa Davalos.
Marat Romanov
Marat Marsovitsj Romanov (russisk: Марат Марсович Романов, født 5. juni 1966) er en russisk rullestolcurlingspiller. Han hur VM-gull og Paralympics-sølv som fremste meritter.
Idrettskarriere
Romanov deltok i sitt første VM ved VM i rullestolcurling 2008 i Sveits, der Russland kom på 10.-plass. Ved VM i 2011 kom de på 4.-plass, og ved VM i rullestolcurling 2012 vant Russland gull, med Romanov som treer. De slo Sør-Korea 9-1 i finalen. Ved neste VM, i 2013, kom de på 5.-plass.
Han var ener ved Paralympiske vinterleker 2014 i Sotsji i Russland, der det russiske laget kom på 2.-plass, med Andrej Smirnov som skip. Her tapte de 3-8 for Canada i finalen.
Christian A. Monsen
Etter krigen
Etter krigen tjenestegjorde Monsen blant annet i Sjøforsvarets overkommando og som sjef for Sjøforsvarets Skipstilsyn. Monsen var sjef på Kongeskipet «Norge» fra 1947 til 1948, da han ble sjef på jageren KNM «Bergen» og senere også på KNM «Trondheim».
Monsen søkte i 1949 avskjed fra Sjøforsvaret. Han hadde da kommandørkapteins grad. I det sivile arbeidet han blant annet i Anders Jahres rederi. Monsen var fra 1955 rederisjef og senere direktør i selskapet til 1976. han var deretter direktør i Aall & Co. Norge.
Utmerkelser
I november 1942 ble kapteinløytnant Monsen tildelt Krigskorset med sverd for «på en særdeles fremragende måte» for å ha ført «Potentilla» og tre andre norske korvetter i kamp mot tyske ubåter i Atlanterhavet i august 1942. Han ble også dekorert med St. Olavsmedaljen med ekegren, Krigsmedaljen, Deltagermedaljen med rosett og Haakon VIIs 70-årsmedalje. Av britene ble Monsen hedret med Distinguished Service Cross, 1939–1945 Star og Atlantic Star. Han ble også utnevnt til Order of the British Empire og var kommandør av Dannebrogordenen.
Saranganibukta
Saranganibukta er ei havbukt på sørkysten av øya Mindanao på Filippinene. Den er en del av Celebessjøen (Sulawesisjøen). Byen General Santos ligger innerst i bukta.
Regine
Regine er en norsk, dansk og tysk variant form av kvinnenavnet Regina, som har opprinnelse i latinske regina, «dronning». Régine er en fransk form av navnet.
Kjente personer med navnet
Personene i listen er ordnet kronologisk etter fødselsår.
Betelnøtter
Betelnøtter er frukten fra palmetreet Areca. Nøttene benyttes som et nytelsesmiddel i sørøstlige deler av Asia, da spesielt i Myanmar. Nøttene har sentralstimulerende egenskaper, tilsvarende kaffe. Nøttene inneholder et rødt fargestoff som over tid misfarger tenner, og gjør leppene røde. Det hevdes at nøttene motvirker tannråte og karies. Munnhulekreft og bukspyttkjertelkreft er observert blant befolkningsgrupper som nyter nøttene. Videre kan foster ta skade av bruk i forbindelse med graviditet.
Semestene
Semestene (sardisk: Semèstene) er en italiensk kommune i provinsen Sassari i regionen Sardinia. Den har 157 innbyggere og ligger rundt 405 meter over havet.
Lamadyr
Lamadyr eller lamoider (Lamini) er en gruppe med søramerikanske kameldyr (Camelidae) som omfatter fire nålevende arter fordelt i to slekter. Artene er endemiske for den nye verden.
Lamoidenes fordøyelsessystem er unikt i forholdet til de andre kameldyrene, fordi det er spesielt innrettet mot å fordøye spesielle gifter som finnes i disse dyrenes naturlige kosthold. Videre mangler galleblærestrukturen hos lamoidene.
U.S. Army Forces Command
U.S. Army Forces Command (FORSCOM) er en overkommando i den amerikanske hæren med ansvar for alle hærens reaksjonsstyrker i USA som kan sendes til geografiske militærkommandoer i hver verdensdel. FORSCOM har hovedkvarter ved Fort McPherson i Georgia.
Lamadyr
Moderne studier med mtDNA antyder at lamoidene ble domestisert for mellom 7 000 og 6 000 år siden, (alpakka fra vikunja og lama fra guanako).
Guanako og vikunja er de eneste ville kameldyrartene i Sør-Amerika. De nedstammer trolig fra en felles progenitor som levde for omkring 2-3 millioner år siden.
Alina
Alina er et kvinnenavn med flere forskjellige opprinnelser, blant annet som en kortform av Adelina. Navnet er vanlig i Russland og mange østeuropeiske land.
For Dummies
-- For Dummies er en serie bøker som sikter på å gi lettforståelige innføringer for brukere av datautstyr og -programmer. Bøkene finnes på engelsk, men noen er oversatt, blant annet til norsk.
Alina
Etymologi
Alina har flere forskjellige opprinnelser. Det er:
For Dummies
Den første: DOS For Dummies kom ut i for mer enn 20 år siden (1991), og har blitt fulgt opp med tilsvarende om håndtering av operativsystemer og spesielle programmer, med revisjoner og nyutgivelser i takt med utviklingen. Det opprinnelige forlaget er kjøpt opp og viderekjøpt i flere omganger, og heter pr. 2010 Arnold Reinhold
Alina
Etymologi
Aline er en fransk, engelsk, portugisisk og nordisk variant av navnet. Aliina er en finsk form av navnet.
Utbredelse
Alina er kjent brukt første gang i Norge i 1814. Alina er kjent brukt første gang i Sverige i 1820, og var mest populært på 1890-tallet og igjen på 1990-tallet.
Alina har finsk navnedag 22. april, latvisk navnedag 26. april, polsk navnedag 16. juni og polsk og litauisk navnedag 16. desember.
For Dummies
I dag kan en også få Dummies- bøker om andre emner, som billedbehandling, finans og økonomi, sjakk, helse/kosthold og hjem-/ hagestell.
Alina
Kjente personer med navnet
Personene i listen er ordnet kronologisk etter fødselsår.
Marajó
Marajó er en bebodd øy som ligger ved munningen av Amazonas i delstaten Pará i Brasil og ligger rett nord for byen Belém. Øya har et areal på 40 100 km² og er dermed den største øya i verden som er omgitt av ferskvann på alle kanter. Selv om nordøstkysten av Marajó vender mot Atlanterhavet er vannstrømmen fra Amazonaselva så stor at øya har ferskvann også på den siden.
Arkeologiske utgravninger har avdekket en rekke keramikkfunn som er anslått å være om lag 3000 år gamle. Funnene antas å stamme fra indianske kulturer som var gått under før området ble kolonisert. Keramikkfunnene er i dag utstilt på «Museu Goeldi» i Belém.
Parlør
Parlør er enkel lærebok i et fremmedspråk med særlig vekt på dagligdagse ord og uttrykk. Parlørene er ofte bygd opp med kapitler etter situasjoner og samtaler man ofte kan komme opp i.
Etymologi
Parlør kommer av fransk parleur, parler; som betyr «tale» eller «snakke».
Regenerering (biologi)
Regenerering er evnen til å danne en ny del an en organismevokser til erstatning for en del som har gått tapt. Det best kjente og siterte eksemplet er regenerering av ny hale hos firfisler, som kan kaste halen som en form for forsvar mot rovdyr. Regenerasjon er særlig utbredt blant planter og dyr som viser kontinuerlig vekst, slik som kolonidyr som kolonimaneter og sekkdyr.
Enkle organismer har tilnærmet ubegrenset evne til regenerering, mens mer avanserte organismer har liten regenerasjonsevne. Hos pattedyr som menneske, er det bare huden og leveren som har noen utstrakt evne til regenerering.
Regenerering hos planter
I forhold til dyr har planter stor evne til regenerering. Mange plantearter formerer seg hovedsakelig ved knoppskyting, som er en form av regenerering. Planter har en høy grad av plastisitet og viser flere ulike typer regenerering av vev eller organer. Å gro hele individer fra små fragmenter (stiklinger) gjøres rutinemessing, selv for trær.
Evnen til å regenerere kan forsterkes ved å tilførte plantehormoner kunstig. Hormonsystemet hos planter er mye enklere enn hos dyr, og blandingsforholdet mellom auxin og cytokinin bestemmer utformingen av regenererende organer. Lang tids forskning tyder på at noen former for regenerering skjer ved omprogrammering av differensierte somatiske celler, noe som ikke skjer hos dyr. Noe regenerering foregår også ved aktivering av relativt udifferensierte stamceller i vevet.
Regenerering hos dyr
Enkle dyr uten bilateral symmetri (svamper og nesledyr) har stor evne til regenerering. Koraller og enkeltpolypper som Hydra kan regenerere fra et lite fragment. Svamper kan deles opp i enkeltceller, der hver og en celle har evnen til å dele seg og danne et nytt individ. Det samme gjelder enkelte sekundært radiærsymetriske dyr, slik som sjøstjerner. Også enkle bilaterale dyr har imponerende regenereringsegenskaper. Flatormer kan regenerere både hode og hale, og danne to nye individer om de deles i to.
Både Hydra og flatormer har kontinuerlig celleomsetning der nye celler hele tiden dannes fra stamceller. Hos flatormer har noen av stamcellene vist seg å være pluripotent. Regenerering av lemmer er godt studert hos hemimetabole insekter og salamandere. Særlig regenerering hos amfibier er mye studert, siden amfibier er virveldyr som oss mennesker, og det er et vist håp om at kunnskapen også skal kunne ha medisinsk relevans. Studier på salamandere viser at hver celletype regenererer seg selv, med unntak av bindevev hvor det er betydelig omdannelse mellom brusk, hud og sener.
Hos amfibier dannes nye strukturer ved at signalstoffer som var aktive under fosterutviklingen reaktiveres. Det er fortsatt en pågående debatt vedrørende det gamle spørsmålet om regenerering er en original eller nyutviklet egenskap. Dersom det første er tilfelle, kan en med bedre kunnskap forvente å kunne forbedre den regenerativ evne hos mennesker. Hvis sistnevnte er tilfelle så er hver forekomst av regenerering antatt å ha oppstått ved naturlig utvalg i forhold til den spesielle arten, dermed forventes heller ingen generelle regler.
Guanako
Guanako (Lama guanicoe) er ett av kun to viltlevende kameldyr i Amerika. Guanakoene tilhører slekten lamaer (Lama) og lever bare naturlig i Sør-Amerika, der dyra i hovedsak er å finne på Altiplano og i deler av Patagonia. Guanakoens eneste viltlevende slektning i Amerika er vikunja (Vicugna vicugna).
Taksonomi
Fossiler gjenkjennelig som guanako kan dateres tilbake så langt som sent pliocen. I så måte regner man med at linjene som førte til henholdsvis guanako og vikunja splittet lag fra felles aner for cirka 2,5 millioner år siden.
Det har tradisjonelt blitt regnet med fire underarter til guanakoen; L. g. cacsilensis, L. g. guanicoe (nominatformen), L. g. voglii og L. g. huanacus, men en nyere molekylær studie viser at de to sistnevnte er ugyldige. L. g. cacsilensis virker dessuten parafyletisk med hensyn til L. g. guanicoe og genflyt oppstår jevnlig, selv om distinkte underarter finnes i noen geografiske områder. Lama guanicoe cacsilensis er trolig opphavet til den domestiserte formen vi kaller lama (L. glama). I Patagonia levde det også en ukjent underart under sen pleistocen og tidlig holocen, men denne er utdødd.
Biologi
Guanakoen blir omkring 107–122 cm høy på skulderen, og voksne individer veier typisk 80–110 kg. Dyra lever i høyder fra havnivået og opp til 4 500 moh. Arten er trolig progenitor for lamaen, som ble domestisert for omkring 6 000 år siden.